મોસાળમાં મા પીરસતી હોય એવું તંત્ર ગોઠવીને ઈશાન ભારતનાં આઠેય રાજ્યોને મોદી-શાહે ભગવી બ્રિગેડમાં સામેલ કરવામાં કટ્ટર હિન્દુવાદી નીતિને બદલે ઉદાર નીતિઓ અમલમાં આણવાનું પસંદ કર્યું છે. કેન્દ્ર સરકારમાં ખ્રિસ્તી સમાજનું પ્રતિનિધિત્વ કરનાર મંત્રી કે. જે. આલ્ફોન્સને ઈશાન ભારતની ખ્રિસ્તી વસતિને પોતીકાપણું અનુભવાય એ માટે પ્રભારી બનાવીને પાઠવાય છે. ભાજપની દેશનાં અન્ય રાજ્યોમાં ગોમાંસ-ભક્ષણ વિરોધી નીતિ ભલે હોય, ઈશાન ભારતનાં રાજ્યો ઉપરાંત કેરળ અને ગોવામાં આ નીતિને કોરાણે મૂકવાનું પસંદ કરીને પ્રજાની ખાનપાન પદ્ધતિનો આદર કરવામાં આવે છે.